**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐԻ 2014 ԹՎԱԿԱՆԻ ՀՈԿՏԵՄԲԵՐԻ 6-Ի N 974-Ն ՀՐԱՄԱՆՈՒՄ ՓՈՓՈԽՈՒԹՅՈՒՆ**

**ԿԱՏԱՐԵԼՈՒ ՄԱՍԻՆ**

«Նախնական մասնագիտական (արհեստագործական) և միջին մասնագիտական ուսումնական հաստատության ղեկավարման իրավունքի հավաստագրման քննության կազմակերպման և հավաստագրման, հավաստագրման հանձնաժողովի կազմավորման և գործունեության կարգը հաստատելու մասին» N 974-Ն հրամանը հաստավել է Հայաստանի Հանրապետության կրթության և գիտության նախարարի 2014 թվականի հոկտեմբերի 6-ի և դրանից հետո փոփոխությունների չի ենթարկվել: Կարգի կիրառման ընթացքում առաջանում են որոշակի խնդիրներ, որոնց համար անհրաժեշտ են կարգում սահմանել առավել հստակ ձևակերպումներ և մանրամասներ՝ երկիմաստ մեկնաբանություններից խուսափելու համար:

Հաշվի առնելով վերոգրյալը, ինչպես նաև երկրում կորոնավիրուսային (COVID-19) հիվանդության առկայությունը և Հանրակրթական ուսումնական հաստատության ղեկավարման իրավունք (հավաստագիր) ստանալու քննության կազմակերպման և անցկացման կարգի արդեն իսկ կիրառման առավելությունները, մասնավորապես՝ փաստաթղթերի էլեկտրոնային ընդունումը, համակարգիչների միջոցով թեստավորման անցկացումը և գործընթացի կազմակերպման հստակությունները՝ ամբողջությամբ վերանայվել է նախնական մասնագիտական (արհեստագործական) և միջին մասնագիտական ուսումնական հաստատության ղեկավարման իրավունքի հավաստագրման կարգը և համահունչ է դարձվել Հանրակրթական ուսումնական հաստատության ղեկավարման իրավունք (հավաստագիր) ստանալու կարգին: